**Тэма: Лексічнае значэнне слова**

**( беларуская мова 5 клас)**

Мэты:

актуалізаваць, сістэматызаваць і паглыбіць веды вучняў аб слове і яго лексічным значэнні; фарміраваць уменні і навыкі вызначаць лексічнае значэнне слова па слоўніку і самастойна; садзейнічаць развіццю маўлення і моўнай культуры; пашыраць слоўнікавы запас; вучыць беражліва адносіцца да слова; прывіваць любоў да працы.

**Ход урока**

**I. Псіхалагічны настрой.**

Настаўнік. Добры дзень, дарагія сябры. Сёння мы з вамі зноў адчуем мілагучнасць, яскравасць і хараство беларускай мовы.А цяпер паслухайце свой унутраны голас.

Заплюшчыўшы вочы, дзеці паўтараюць за настаўнікам:

— Я буду гаварыць з пачуццём.

— Я буду разважаць.

— Мне трэба развіваць сваё маўленне.

— Я спакойны і ўпэўнены ў сабе. Расплюшчыце вочкі. Мы гатовы да супрацоўніцтва.

**II. Праверка дамашняга задання.**

**III. Паведамленне тэмы і мэт урока.**

Як цудоўна гэта, дзеці,

Што ёсць літары на свеце —

Зычныя, галосныя!

Да адной адну дадаць —

Можна словы з іх складаць,

Смешныя, сур'ёзныя!

Слова ты — Слова я.

Пачынаецца гульня!

Сапраўды, у слова вялікая сіла. Словам трэба ўмець карыстацца, бо словам можна і параніць, і вылечыць чалавечыя душы. Створана цэлая навука аб слове — *лексікалогія.*

Сённяшняя тэма «Лексічнае значэнне слова» дапаможа нам бліжэй пазнаёміцца са словам, зразумець яго, пасябраваць з ім і папоўніць свой слоўнікавы запас.

**IV. Вывучэнне і замацаванне новага матэрыялу.**

**1.** Работа з табліцай.

Разгледзьце табліцу «Лексічнае і граматычнае значэнне слова».

Ведайце! Лексічнае значэнне слова — гэта тое, што абазначаецца словам. Граматычныя значэнні для назоўніка і прыметніка — гэта значэнні роду, ліку і склону; для дзеяслова — значэнні часу, асобы, ліку і інш.

**Лексічнае і граматычнае значэнне слова**

|  |  |  |
| --- | --- | --- |
| **Слова** | **Лексічнае значэнне** | **Граматычнае значэнне** |
| Абсурд | Недарэчнасць, бязглуздзіца, лухта | *(што?)* Назоўнік мужчынскага роду, у адз. ліку, назоўным склоне |
| Адвечны | Які існуе з самага пачатку; даўні, спрадвечны | *(які?)* Прыметнік у форме мужчынскага роду, адз. ліку, назоўнага склону |
| Нясу | Перамяшчаю разам з сабою | *(што раблю?)* Дзеяслоў у форме цяперашняга часу, 1-й асобы, адз. ліку |
| Паднясу | Перамяшчу разам з сабою | *(што зраблю?)* Дзеяслоў у форме будучага часу, 1-й асобы, адз. ліку |

• Якое лексічнае значэнне маюць словы «абсурд», «адвечны», «нясу», «паднясу»?

• Якое граматычнае значэнне маюць гэтыя словы?

2. Тэсты.

Выберыце правільнае сцвярджэнне.

Лексічнае значэнне — гэта:

а) абазначэнне словам прадмета, з'явы, паняцця;

б) навука аб гуках мовы.

Граматычнае значэнне — гэта:

а) навука аб правільным вымаўленні гукаў;

б) агульнае значэнне слоў пэўнай часціны мовы (назоўнікаў, прыметнікаў, дзеясловаў і інш.).

Граматычнае значэнне слова вызначаем з дапамогай:

а) канчаткаў;

б) прыставак;

в) націску *(важу* — *важу);*

г) кораня. *(Няправільнае сцвярджэнне.)*

3. Работа з тэкстам.

Прачытайце тэкст. Якая асноўная думка тэксту? Дайце яму загаловак. Выпішыце выдзеленыя словы. Назавіце іх лексічнае і граматычнае значэнне.

Раніцою *церушыў* ціхі рэдкі сняжок. Iхмар на небе нібыта не было, а вялікія сняжынкі павольна апускаліся на лес.

Недзе апоўдні падзьмуў лёгкі ветрык. Ён падхопліваў сняжынкі і насіў іх у паветры.

У вершалінах хвой чуўся шум з ціхім свістам, а сняжынкі імкліва ўзнімаліся ўгару, і, здавалася, ніводная з іх не трапляла на *дол.* Але гэта толькі здавалася, 6о ўсе звярыныя сляды зніклі на вачах.

Нечакана з'явілася вялікая шэрая птушка і села на бярозе. Праз хвіліну з'явілася другая і села на *суседняй* бярозе. Гэта былі цецярук з цяцеркаю. Цецерукі карміліся: шчыпалі на галінах пупышкі — свой асноўны зімовы ласунак

Выпішыце са сказаў спачатку дзейнік з даданым членам сказа, які дапаўняе яго; потым — выказнік з даданым членам сказа, які дапаўняе яго. У дужках стаўце пытанні да даданых членаў сказа.

Узор. Пчолка *(якая?)* працавітая, вылецела *(адкуль?)* з вулея.

• Чаму ў слове «цецярук» перад *р* пішацца я, а ў слове «цецерукі» — е?

4. У гасцях у « Тлумачальнага слоўніка». Настаўнік. Пазнаёмцеся са «Школьнымтлумачальным слоўнікам беларускай мовы». У слоўніку растлумачана каля пяці тысяч слоў. Кожнае слова падаецца ў асоб-ным слоўнікавым артыкуле. У слоўнікавы артыкул уваходзяць:

1) загаловачнае слова;

2) граматычная характарыстыка;

3) лексічнае значэнне слова;

4) прыклады ўжывання.

Выкарыстаўшы ўзор, запішыце слоўнікавы артыкул да слова «капэла».

Узор. Палеміка, Спрэчка пры абмеркаванні навуковых, палітычных, літаратурных пытанняў. *Літаратурная палеміка.*

5. Работа з загадкай. Прачытайце і адгадайце загадку.

У ваду нырае смела,

Хатку ён будуе ўмела.

Пад вадой і на вадзе

Будаўніцтва ён вядзе.

*(Бабёр.)*

Выпішыце з «Тлумачальнага слоўніка» значэнне слова «бабёр». Падумайце, якая розніца ў апісанні гэтай жывёлы ў загадцы і ў «Тлумачальным слоўніку».

• Выпішыце словазлучэнні, у якіх адно са слоў дае характарыстыку бабру. Да якіх часцін мовы належаць гэтыя словы?

• У слове «пасаджанае» пішам літары *д, ж.* А як чытаем? *(Як гук* [дж].)

6. Хвілінка адкрыцця.

Знайдзіце словы па іх лексічным значэнні.

1. Галоўны член сказа, які абазначае, што гаворыцца пра дзейнік. Ён звязаны з дзейнікам і адказвае на пытанні: *Што робіць прадмет? Што зрабіў прадмет? Які ён?Хто ён такі? Што ен такое? (Выказнік.)*

*2.* Адно ці некалькі слоў, якія называюць таго, да каго звернута мова. *(Зваротак.)*

3. Накід да карціны, малюнак; музычны твор; від практыкаванняў у музыцы, у шахматах. *(Эцюд.)*

4. Вызвалены ад бруду; які не ўтрымлівае нічога пабочнага; з адкрытай, нічым не занятай паверхняй. *(Чысты.)*

5. Гладкая льняная тканіна асобага перапляцення; карціна мастака; дарожны насып, аснова з каменя, гравію, асфальту для дарогі. *(Палатно.)*

• У слове «насып» ахарактарызуйце зычныя гукі па ўзоры: *хаджу* — [х] — зычны цвёрды, глухі; [дж] — зычны зацвярдзелы, звонкі, шыпячы.

7. Гульня «Як найхутчэй».

• 3 дапамогай націскаў вызначце лексічнае і граматычныя значэнні слоў *густьі (гўсты), гадкі (гадкі), сталы (стальі), жылы (жылы).*

• Запішыце словазлучэнні з гэтымі словамі.

• Устаўце замест кропак падобныя словы. ... *(любыя)* сябры; пытанні;... *(вараны)* рак; конь.

9. Узбагачаем мову народным словам.

• Складзіце і запішыце сказ з параўнаннем *зялёны, як мурава.*

• Растлумачце лексічнае і граматычныя значэнні слова «мурава». *(Трава высокай кармавой якасці.)*

*•* Растлумачце ўмовы пастаноўкі знакаў прыпынку.

11. Асцерагаемся памылкі. Прачытайце запісаныя на дошцы словы ірастлумачце правапіс выдзеленых літар. Дрэў, шчаўе, раўнапраўе, з любоўю.

12. Фізкультхвілінка.

Пакажыце пры дапамозе пальцаў, 1) як «ветрык краскі чуць калыша»; 2) як моцна гайдае галінкі дрэў.

13. Правільна ставім націск.

• Прачытайце запісаныя на дошцы словы і запомніце: *дагавдр, дакумент.*

14. Хвілінка кемлівасці. Чараўніца-шкодніца Памылка

Памылка разбурыла верш з чатырох радкоў. Складзіце яго, калі ласка.

Рана-раненька ў бары (1) Праціраюць вочы птушкі, (3) Пчолы, камары і мушкі. (4) Прачынаюцца звяры. (2)

• Выкарыстаўшы ўзор разважання з рубрыкі «У гасцях у "Тлумачальнага слоўніка"», запішыце слоўнікавы артыкул да слова «бары».

• Якімі членамі сказа з'яўляюцца словы «птушкі», «пчолы», «камары», «мушкі»? Дакажыце, што гэтыя члены сказа — аднародныя.

15. Чытанне казкі.

Настаўнік. Цяпер прапаную паслухаць казку. Дапамажыце сабачку Жучку, раскрыйце лексічнае значэнне слова «барвовы».

Неяк запытаўся Жучок у Паласаціка:

— Як можна раскрыць лексічнае значэнне слова «барвовы»?

Паласацік крыху падумаў і адказаў:

— Лексічныя значэнні слоў звычайна раскрываюцца з дапамогай аднакаранёвых слоў.

— Спрабаваў, але ў мяне не атрымліваецца, — развёў лапамі Жучок.

— А вытлумачыць праз родавае паняцце спрабаваў?

— Не атрымліваецца! — усклікнуў Жучок.

— Тады паспрабуй падабраць блізкія па значэнні словы. Напрыклад, «пурпуровы», — параіў Паласацік.

— Я здагадаўся! — зноў усклікнуў Жучок. — Да слоў «барвовы», «пурпуровы» можна падабраць блізкае па значэнні слова *(спачатку падбіраюць вучні)* «чырвоны». Дзякую табе, Паласацік!

16. Работа з табліцай.

Азнаёмцеся з табліцай «Спосабы тлумачэння лексічнага значэння слова».

**Спосабы тлумачэння лексічнага значэння слова**

**1.** Апісальны. Джунглі, -яў.

2. Сінанімічны. Дзяцюк, *-а,* м.

Праз родавае паняцце.

Драма, *-ы,* ж. 3 дапамогай аднакаранёвых слоў.

Дудар, *-а,* м.

Значэнне падаецца апісальна.

Трапічныя непраходныя балоцістыя лясы. Шляхам падбору блізкіх па значэнні слоў.

Юнак, хлопец, нежанаты малады чалавек, кавалер.

Літаратурны твор. Той, хто іграе на дудзе.

17. Самастойная работа.

Вызначце, якім спосабам растлумачана лексічнае значэнне слоў.

*Бактэрыя* — мікроб.

*Бакалаўр* — у заходнееўрапейскіх універсітэтах даўней, а ў Англіі і цяпер: ніжэйшая вучоная ступень.

*Алюмініевы* — зроблены з алюмінію.

*Бондар* — майстар, які вырабляе бочкі.

*Клапатлівы* — паглыблены ў клопаты; які патра-буе клопатаў.

18. Перакладчыкі.

Падбярыце да рускіх слоў, якія абазначаюць дзікіх звяроў і птушак, беларускія адпаведнікі.

Бельчонок, ёжмик, чибис, филин, ястреб.

**Словы для даведкі:** пугач, кнігаўка, вожык, вавёрчаня (ваверчанё), каршун.

• Раскрыйце лексічнае і граматычныя значэнні слова «вожык». Якім спосабам вы гэта зрабілі?

19. Работа з небыліцай.

Прачытайце небыліцу. Чаму важна ведаць дакладнае значэнне слоў?

На бярозе рак, У рачулцы грак. На канапе крот, А у норцы кот.

• Якія часціны мовы найбольш часта ўжываюцца ў тэксце?

20. Работа са смяшынкай.

Запішыце смяшынку. Якое слова вучань ужыў няправільна і трапіў у смешнае становішча?

Настаўнік. Як былі ўзброены сярэдневяковыя воіны-рыцары?

Вучань. Яны мелі меч, панцыр, шлем, шчыт і ласты.

• Растлумачце ўмовы пастаноўкі знакаў прыпынку ў сказах.

21. Работа з практыкаваннем. Прачытайце сказы. Растлумачце, якое зпералічаных значэнняў мае ў іх слова «дарога»:

1) прыстасаваная для язды і хадзьбы паласа зямлі;

2) сродак дасягнення якой-небудзь мэты; 3) спосаб дзейнасці, жыццё; 4) напрамак, маршрут.

1. Дарога, як струна, працягнулася па спакойнай і роўнай мясцовасці. 2. Не верце, калі хто скажа, што хоць адна дарога ў жыцці лёгкая. 3. Добра быць у дарозе, якую ты сам сабе выбіраеш. 4. Кожная даро-га, мабыць, непаўторная. 5. У праўды дарога прамая.

6. Не ўсюды роўная, прамая мяне дарога ўдаль вядзе.

7. Па дарозе пастух гнаў коз.

• Растлумачце правапіс выдзеленых літар.

• У слове «коз» напісанне зычнай літары не адпавядае вымаўленню. Каб праверыць, якую літару патрэбна пісаць, звярніцеся да слова ласкава (утварыце памяншальна-ласкальную форму гэтага слова). *(Козачка.)*

22. Цікава ведаць.

Выразна прачытайце тэкст. Скажыце, пра што ў ім гаворыцца. Дайце загаловак тэксту і вызначце стыль і тып маўлення.

На Фалклендскіх астравах ёсць незвычайныя камяні, пакрытыя мохам. Пры бліжэйшым аглядзе аказваецца, што камяні нельга перавярнуць ці проста падняць, таму што яны маюць шматлікія карані, якія ўраслі ў зямлю. Гэта, аказваецца, не камяні, а дрэвы, якіх больш няма нідзе ў свеце. Своеасаблівы рост іх тлумачыцца тым, што на Фалклендскія астравы амаль увесь час дзьмуць паўночныя палярныя вятры, якія не даюць як след развівацца дрэвам. Прырода ў гэтым выпадку вымушана была падпарадкавацца, што і прывяло да вырастан-ня падобных анамальных дрэў. Гэтыя жывыя камяні, як называюць жыхары вострава свае дрэвы, амаль не маюць валокнаў і непрыгодныя для паліва. *(3 газеты.)*

*• Не камяні, а дрэвы.* У гэтым выразе словы «камяні», «дрэвы» супрацьлеглыя па значэнні?

• Раскрыйце сэнс слова «анамальны», выбраўшы правільны адказ:

1. Які адхіляецца ад нормы, ад агульнай заканамернасці, няправільны.

2. Старажытны. *(Антычны.)*

• Выкарыстаўшы ўзор разважання, растлумачце правапіс мяккага знака ў слове «больш».

**Узор разважання.** Мяккі знак пішацца ў сярэдзіне слова пасля [л'], [н'] і перад цвёрдымі, і перад мяккімі зычнымі.

24. Хвілінка кемлівасці.

Адкажыце на пытанне, каб атрымалася прыказка. Запішыце і растлумачце яе.

Ці лёгка зашпіліць гузік адным пальцам? *(Адным пальцам гузік нялёгка зашпіліць.)*

• Раскрыйце лексічнае значэнне слова «гузік» апісальным спосабам.

25. Пераклад тэксту ў спалучэнні з пераказам. Перакладзіце тэкст на беларускую мову, а затым вусна перакажыце яго.

Волшебная снежинка села на веточку, с которой два дня назад слетел последний лист.

— Хочешь, я стану листком? — спросила у веточки снежинка. Но веточка уже спала и ничего не ответила.

Тогда снежинка полетела вниз и села на стебель цветка.

— Хочешь, я стану цветком? — спросила волшебная снежинка у стебелька.

Но он тоже спал иничего не ответил.

Тогда снежинка полетела к пруду, собираясь стать золотой рыбкой, но ипруд спал, скованный льдом.

Так летала снежинка всю зиму итолько в начале весны догадалась стать подснежником. И красиво, и разрешення ни у кого спрашивать не нужно.

Слоўнік: *веточка* — галінка, *волшебный* — чарадзейны, *стебель* — сцябло, *пруд* — сажалка, *подснежник* — пралеска, *разрешение* — дазвол.

28. Узбагачаем мову словамі Якуба Коласа. Раскрываючы дужкі, запішыце словы з выбарам літар, растлумачце іх правапіс. Выразна прачытайце вершаваныя радкі Якуба Коласа.

Я насыплю горку

Жоўтага п(е, я)сочку;

Правяду разорку

Бел(е, я)нькім кіёчкам.

Шу-шу-шу! — п(е, я)сочак

Шурхнуў залаценькі.

П(е, я)сок — мой дружочак,

Дробненькі-драбненькі.

На п(е, я)сочку зайкі

Кідаюць слядочкі...

Ой, якія байкі

Баюць мне п(е, я)сочкі!

• Раскрыйце лексічнае і граматычныя значэнні слоў «шурхнуў» *(раптоўна асыпаўся),* «кідаюць» *(пакідаюць),* «баюць» *(расказваюць).*

• Ці аднолькавае лексічнае значэнне маюць словы «дробненькі», «драбненькі»?

29. Тэсты.

• Назавіце слова, лексічнае значэнне якога вызначана няправільна.

1. **Мальберт,** *-а,* м. Працяглая гаворка (звычайна ў літаратурным творы), звернутая да сябе ці да іншай асобы. *{Маналог.)*

2. **Ласка,** -/', ж. Любоў, пяшчота.

3. **Надзея,** -/', ж. Чаканне чаго-небудзь добрага, якое спалучаецца з упэўненасцю ў тым, што яно ад-будзецца.

• Пісьмова адкажыце на пытанне «Што гэта такое?» па ўзоры: *Бінокль* — *прыбор.*

Дзейнік — чайнік —

ліпа — вясна —

вучаніца — груша —

30. Падвядзенне вынікаў урока.

Настаўнік. Жучок і Паласацік вырашылі навучыцца чытаць, але не ведалі, як гэта зрабіць. Алоўкаў і паперы ў іх не было, крэйды таксама. Узялі яны па тры дубчыкі і пачалі складаць літары.

• Якія літары можна скласці з трох дубчыкаў? *(А, Д, К, Н, П, Р, С, Ч.)*

• Вы правільна адказалі на пытанне. А як адкажаце на пытанні да тэмы «Лексічнае значэнне слова»?

• Растлумачце сэнс выразу *лексічнае зн-чэнне слова.*

• Прывядзіце прыклады гаваркіх беларускіх слоў.

• Якія спосабы тлумачэння лексічнага значэння слова вы ведаеце?

V. Рэфлексія. Выберыце выраз.

1. Усё зразумеў, магу дапамагчы іншым.

2. Нічога не зразумеў.

3. Цікава.

4. Запомню надоўга.

5. Нецікава.

6. Сумна.

7. Свята.

VI. **Заданне на дом.**